***UTKAST:* pressemelding i etterkant av periodisk ajourhold av AR5**

NIBIO har laget er forslag til en pressemelding som kommunene kan bruke hvis de vil informere via lokalavisen om oppdaterte kart. Det er ment som et tilbud, kommunen må selv vurdere om de vil sende informasjon til lokalavisen og på hvilken form det eventuelt skal gjøres. Kommunen står fritt til å bruke hele eller deler av denne teksten.

Her er et utkast til pressemelding:

**Til**: lokal presse

**Arealressurskartet i xx kommune er nå oppdatert**. [Arealressurskartet (AR5)](https://www.nibio.no/tema/jord/arealressurser/arealressurskart-ar5) brukes som kontrollgrunnlag for arealbaserte tilskudd i jordbruket, i arealplanlegging, lovforvaltning og som dokumentasjon i ulike sammenhenger. Kartet er også et sentralt grunnlag for karttjenesten [Gårdskart](https://gardskart.nibio.no/search) som er mye brukt av både bønder og landbruksforvaltningen for informasjon og dokumentasjon. Derfor er det er viktig at kartet er mest mulig oppdatert!

[*Hvis kommunen ønske en spesiell vinkling, bør innledningen skrives om*]

**Hvorfor er det gjort endringer i kartet?** For at arealressurskartet skal være oppdatert er det nødvendig å bruke nye ortofoto (målestokkriktige flybilder) for å fange opp endringer som skjer i landskapet. De fleste oppdateringer som er gjort skyldes at det har skjedd endringer i landskapet, som nydyrking, nedbygging, tilplanting eller gjengroing. Det kan også være at kartet tidligere inneholdt feil som nå er rettet opp

Det er Norsk institutt for bioøkonomi (NIBIO) som har oppdatert kartet, etter bestilling fra kartsamarbeidet Geovekst, som kommunen er en del av. Bildene som er brukt her er fra 20xx. Det er også brukt kart med oppdaterte vei- og vann-data. Det er viktig å vite at det er arealets tilstand som skal legges til grunn for klassifiseringen, ikke hva arealet faktisk brukes til. Eksempelvis skal et område som tilfredsstiller definisjonen for «fulldyrka jord» og kan fornyes ved pløying, registreres som fulldyrka, selv om det brukes til innmarksbeite.

**Videre oppdatering:** Kommunen har ansvar for å holde arealressurskartet oppdatert fram til neste gang det bestilles en større oppdateringsjobb for hele kommunen, noe som skjer ca. hvert 4-8 år.

Hvis du kjenner til at det er gjort endringer som påvirker særlig jordbruksarealet, så kontakt oss på landbrukskontoret. Da er det lettere å holde kartet oppdatert. [*Kommunen bør* *skrive inn noe om hvor/hvordan de ønsker tilbakemeldinger*]

**Mer informasjon om arealressurskartet (AR5):** På NIBIO sine [nettsider](https://www.nibio.no/tema/jord/arealressurser/arealressurskart-ar5?) kan du finne mer informasjon om kartet AR5. Det er også laget en [brosjyre](https://nibio.brage.unit.no/nibio-xmlui/bitstream/handle/11250/2415670/NIBIO_2016_Arealressurskart-AR5.pdf?sequence=3&isAllowed=y) om arealressurskartet.

Hilsen landbrukskontoret i xx kommune

v/ Navn Navnesen